**การส่งเสริมทักษะการอ่านออกเสียงภาษาอังกฤษโดยใช้นิทานอีสป   
ชั้นมัธยมศึกษาปีที่ 1 โรงเรียนหนองโนประชาสรรค์**

**นางสาวนภาวรรณ บุญพิคำ**

**โรงเรียนหนองโนประชาสรรค์ อำเภอกระนวน จังหวัดขอนแก่น**

**1. บทคัดย่อภาษาไทย (Abstract in Thai)**

บทความวิจัยนี้มีวัตถุประสงค์เพื่อเปรียบเทียบความสามารถด้านทักษะการอ่านภาษาอังกฤษของนักเรียนก่อนและหลังฝึกโดยใช้นิทานอีสป ของนักเรียนชั้นมัธยมศึกษาปีที่ 1 โรงเรียนหนองโนประชาสรรค์   
กลุ่มตัวอย่าง คือ นักเรียนชั้นมัธยมศึกษาปีที่ 1 โรงเรียนหนองโนประชาสรรค์ ภาคเรียนที่ 2 ปีการศึกษา 2562 จำนวน 10 คน ได้มาจากการสุ่มอย่างง่าย เครื่องมือที่ใช้ในการวิจัย ได้แก่ แบบฝึกทักษะการอ่านภาษาอังกฤษโดยใช้นิทานอีสป และแบบประเมินการอ่าน ผลการวิจัย พบว่า การประเมินทักษะด้านการอ่านภาษาอังกฤษของนักเรียนหลังฝึก นักเรียนส่วนใหญ่มีทักษะการอ่านอยู่ในเกณฑ์ปานกลางถึงดี โดยนักเรียน  
มีพัฒนาการในการอ่านคำศัพท์มากขึ้น การอ่านประโยคส่วนมากอ่านได้ค่อนข้างดี มีการเน้นเสียงหนักเบาในประโยค น้ำเสียงที่ใช้ในการอ่านอยู่ในเกณฑ์ปานกลาง

**2. บทคัดย่อภาษาอังกฤษ (Abstract in English)**

**3. ความเป็นมาและความสำคัญของปัญหา (The history and significance of problem)**

ในสังคมโลกปัจจุบัน การเรียนรู้ภาษาต่างประเทศมีความสำคัญและจำเป็นอย่างยิ่งในชีวิตประจำวัน เนื่องจากเป็นเครื่องมือสำคัญในการติดต่อสื่อสาร การศึกษา การแสวงหาความรู้ การประกอบอาชีพ ความบันเทิง การสร้างความเข้าใจเกี่ยวกับวัฒนธรรมที่หลากหลาย และวิสัยทัศน์ของชุมชนโลก นำมาซึ่งมิตรไมตรีและความร่วมมือกับประเทศต่าง ๆ ช่วยพัฒนานักเรียนให้มีความเข้าใจตนเองและผู้อื่นดีขึ้น เข้าใจความแตกต่างของภาษาและวัฒนธรรม ขนบธรรมเนียมประเพณี การคิด สังคม เศรษฐกิจ การเมืองการปกครอง มีเจตคติที่ดีต่อการใช้ภาษาต่างประเทศและใช้ภาษาต่างประเทศเพื่อการสื่อสารได้ รวมทั้งเข้าถึงองค์ความรู้ต่าง ๆ ได้ง่าย กว้างขวางขึ้น และมีวิสัยทัศน์ในการดำเนินชีวิต (สำนักงานคณะกรรมการการศึกษาขั้นพื้นฐาน, 2551: 1)

จากความสำคัญของภาษาต่างประเทศตามที่กล่าวมานี้ กระทรวงศึกษาธิการจึงได้กำหนดให้มีการเรียนการสอนภาษาอังกฤษเป็นภาษาต่างประเทศทุกช่วงชั้น เพื่อเสริมสร้างพื้นฐานความเป็นมนุษย์ สร้างศักยภาพในการคิดและการทำงานอย่างสร้างสรรค์ เป็นรากฐานและเตรียมความพร้อมในการเรียนของเยาวชนรุ่นใหม่ ให้สอดคล้องกับสังคมยุคข้อมูลข่าวสาร ช่วยให้นักเรียนเป็นผู้มีวิสัยทัศน์กว้างไกล โดยให้นักเรียนมีความเข้าใจ และสามารถนำหลักภาษาอังกฤษที่ได้ศึกษาไปประยุกต์ใช้เพื่อเป็นพื้นฐานในการเรียนรู้ทักษะการฟัง พูด อ่าน เขียน   
ในระดับต่อไป และก่อให้เกิดพัฒนาการในการเรียนได้อย่างยั่งยืนและมีประสิทธิภาพมากยิ่งขึ้น โดยมีความคาดหวังว่า เมื่อนักเรียนเรียนภาษาอังกฤษอย่างต่อเนื่องตั้งแต่ชั้นประถมศึกษาถึงมัธยมศึกษา นักเรียนจะมีความรู้ความสามารถในการรับและส่งสาร มีวัฒนธรรมในการใช้ภาษาถ่ายทอดความคิด ความรู้ ความเข้าใจ ความรู้สึกและทัศนะของตนเองเพื่อแลกเปลี่ยนข้อมูลข่าวสารและประสบการณ์ที่เป็นประโยชน์ต่อการพัฒนาตนเองและสังคม (กรมวิชาการ, 2551) โดยเฉพาะอย่างยิ่งทักษะการอ่าน ซึ่งเป็นทักษะที่ให้ประโยชน์สำหรับการแสวงหาความรู้เพื่อนำไปใช้ปรับปรุงและพัฒนาคุณภาพชีวิตและสังคม

การอ่านนั้นมีความสำคัญกับมนุษย์ในทุกช่วงวัย ไม่ว่าจะอยู่ในวัยเด็ก วัยทำงาน หรือวัยผู้ใหญ่ ในแต่ละช่วงของชีวิตล้วนมีความเกี่ยวข้องกับการอ่านทั้งสิ้น การอ่านมีความสำคัญมากขึ้นในโลกปัจจุบัน เพราะเป็นโลกของการติดต่อสื่อสาร และส่วนใหญ่ล้วนสื่อสารกันด้วยภาษาอังกฤษ ดังนั้นผู้ที่สามารถอ่านภาษาอังกฤษได้ย่อมได้เปรียบในการค้นคว้าหาข้อมูลมากกว่า สำนักงานคณะกรรมการศึกษาขั้นพื้นฐาน (สพฐ.) ได้เสนอแนวทางในการจัดการเรียนการสอนภาษาอังกฤษในสถานศึกษา โดยได้กำหนดรูปแบบและเนื้อหาที่จะทำการสอนภาษาอังกฤษ จาก 1 ชั่วโมงต่อสัปดาห์ เป็น 5 ชั่วโมงต่อสัปดาห์ และเน้นการจัดการเรียนการสอนการอ่านภาษาอังกฤษ โดยให้นักเรียนอ่านนิทานภาษาอังกฤษ (กระทรวงศึกษาธิการ, 2559) รวมไปถึง นโยบายปฏิรูปการเรียนการสอนภาษาอังกฤษที่ออกโดยกระทรวงศึกษาธิการ เพื่อให้บรรลุเป้าหมาย เพื่อให้ผู้เรียนในระดับการศึกษาขั้นพื้นฐาน  
มีความรู้ความสามารถในการใช้ภาษาอังกฤษ เป็นเครื่องมือเข้าถึงองค์ความรู้และก้าวทันโลก ระบุว่าให้ใช้กรอบอ้างอิงความสามารถทางภาษาอังกฤษที่เป็นสากล ได้แก่ The Common European Framework of Reference for Language (CEFR) เป็นกรอบความคิดเหลักในการจัดการเรียนการสอนภาษาอังกฤษของประเทศไทย   
โดยกำหนดความสามารถทางการอ่านภาษาอังกฤษไว้ว่า ผู้เรียนระดับมัธยมปลาย ต้องสามารถอ่านและทำความเข้าใจบทความที่มีเนื้อหายากขึ้นได้ และในระดับอุดมศึกษา ผู้เรียนต้องสามารถเข้าใจข้อความยาวๆที่ซับซ้อน  
ในหัวข้อหลากหลาย และเข้าใจความหมายแฝงได้ รวมไปถึงสามารถอ่านบทความที่เป็นภาษาต้นฉบับ (โดยเฉพาะอย่างยิ่งด้านวรรณกรรม) ได้ (กระทรวงศึกษาธิการ, 2557)

การออกเสียงภาษาอังกฤษเป็นปัญหาที่สำคัญอย่างหนึ่งของนักเรียนไทย ทั้งนี้เนื่องจากความแตกต่างของระบบเสียงระหว่างภาษาไทย ภาษาแม่ กับระบบเสียงภาษาอังกฤษ ซึ่งในการเรียนการสอนภาษาต่างประเทศนั้น การรู้แต่คำศัพท์และโครงสร้างเพียงอย่างเดียวยังไม่เพียงพอ นักเรียนบางคนไม่สามารถเรียนรู้การออกเสียงได้เนื่องจากขาดความเข้าใจในเรื่องการเชื่อมโยงตัวอักษรและเสียงที่ไม่คุ้นเคย หรือ ออกเสียงผิดและยังไม่เข้าใจความหมายของคำศัพท์ที่ออกเสียงนั้นอีกด้วย ดังนั้น นอกจากการสอนให้ผู้เรียนสามารถออกเสียงได้ถูกต้องแล้ว การเข้าใจความหมายของคำศัพท์ที่ออกเสียงก็เป็นสิ่งสำคัญและจำเป็นด้วยเช่นกัน (บำรุง โตรัตน์, 2547 : 53)

การอ่านนิทานเป็นอีกกิจกรรมหนึ่งที่จะช่วยให้ผู้เรียนสนใจต่อกิจกรรมการอ่านเพิ่มขึ้น นิทานเป็นสิ่งที่  
เด็ก ๆ รัก ผู้ใหญ่ชอบ นิทานของแต่ละชาติจะมีลักษณะเด่นของชาตินั้นปรากฏอยู่ นักการศึกษามักใช้นิทาน  
เป็นเครื่องแสดงถึงภูมิธรรมของแต่ละชนชาติ (แม้นมาส เชาวลิต 2545: 45 อ้างถึงใน อุษา มะหะหมัด 2548: 1) นอกจากนั้น เสาวลักษณ์ อนันตศานต์ ( 2540: คานา อ้างถึงใน อุษา มะหะหมัด 2548: 1) ยังกล่าวว่า นิทานยังเป็นเครื่องแสดงความรัก ความเอาใจใส่ของผู้ใหญ่ที่มีต่อเด็ก ผลพลอยได้จากนิทานคือ หลักประพฤติปฏิบัติในชีวิต จริยธรรม คุณธรรม ที่แทรกอยู่ในเนื้อหานิทาน ที่ผู้อ่านหรือผู้ฟังได้รับโดยไม่ต้องสั่งสอน

การจัดการเรียนรู้ภาษาอังกฤษ เน้นการพัฒนาทักษะสำคัญ 4 ประการ คือ ทักษะการฟัง การพูด   
การอ่าน และการเขียน ทักษะการอ่านเป็นทักษะที่จำเป็นและสำคัญอย่างยิ่งในชีวิตประจำวัน ดังนั้น การอ่านออกเสียงจึงเป็นทักษะพื้นฐานในการเรียนภาษาอังกฤษ ซึ่งจะส่งผลให้นักเรียนมีการพัฒนาทักษะการเรียนด้านอื่น ๆ ตามมา เพราะการอ่านที่ถูกต้องจะทำให้นักเรียนเขียนตัวสะกดได้ถูกต้อง

จากการศึกษาสภาพปัญหาการเรียนการสอนภาษาอังกฤษในรายวิชาภาษาอังกฤษ 2 ของนักเรียนชั้นมัธยมศึกษาปีที่ 1 โรงเรียนหนองโนประชาสรรค์ พบว่านักเรียนไม่สามารถอ่านออกเสียงภาษาอังกฤษได้ถูกต้อง คนที่สามารถอ่านออกเสียงได้ก็มีจำนวนน้อยมาก จึงเป็นปัญหาส่งผลให้นักเรียนมีผลสัมฤทธิ์ทางการเรียนภาษาอังกฤษต่ำ จากเหตุผลดังกล่าว ผู้วิจัยจึงได้นำนิทานอีสปมาเป็นสื่อในการส่งเสริมทักษะการอ่านของนักเรียนชั้นมัธยมศึกษาปีที่ 1 เพื่อให้นักเรียนได้แสวงหาความรู้ ฝึกฝนทักษะ ส่งผลให้ผลสัมฤทธิ์ทางการเรียนสูงขึ้น

**4. วัตถุประสงค์ของการวิจัย (Objectives)**

เพื่อเปรียบเทียบความสามารถด้านทักษะการอ่านภาษาอังกฤษของนักเรียนก่อนและหลังฝึกโดยใช้นิทานอีสป ของนักเรียนชั้นมัธยมศึกษาปีที่ 1

**5. วิธีดำเนินงานวิจัย (Method)**

การวิจัยครั้งนี้ เป็นการวิจัยเชิงปฏิบัติการ (Action Research) ผู้วิจัยได้นำหลักการและขั้นตอนการวิจัยตามรูปแบบของเคมมิสและแมคทาคกาท (Kemmis and McTaggart) ไปใช้ในการส่งเสริมทักษะการอ่านภาษาอังกฤษโดยใช้นิทานอีสป โดยมีขั้นตอนในการปฏิบัติเป็นวงจร ซึ่งมี 4 ขั้นตอน ดังนี้

**ขั้นที่ 1 วางแผนการปฏิบัติ (Planning)** เป็นขั้นตอนการศึกษาปัญหา หาสาเหตุของปัญหา และ  
หาวิธีแก้ปัญหา ซึ่งดำเนินการดังนี้

1. ศึกษาและวิเคราะห์ปัญหาการจัดการเรียนการสอนวิชาภาษาอังกฤษ ของนักเรียนชั้นมัธยมศึกษาปีที่ 1 จากการสังเกตการสอนของครูที่ใช้การสอนแบบอ่านเนื้อเรื่องโดยอ่านและแปลทีละประโยค สังเกตสภาพแวดล้อม บรรยากาศในการเรียนของนักเรียน พบว่า นักเรียนมีทักษะการอ่านค่องข้างต่ำ อ่านเนื้อเรื่องแล้วไม่สามารถเข้าใจและสรุปสาระสำคัญของเรื่องที่อ่านได้ นักเรียนขาดความสนใจสนการเรียนเกี่ยวกับบทเรียน

2. ศึกษาค้นคว้าเอกสารความรู้และงานวิจัยที่เกี่ยวข้องกับการพัฒนาทักษะการอ่าน การวิจัยเชิงปฏิบัติการในชั้นเรียนสำหรับครูผู้สอนภาษาอังกฤษ เทคนิคและเครื่องมือในการวิจัย

3. สร้างแบบทดสอบการอ่านก่อนและหลังฝึก แบบฝึกส่งเสริมการอ่านภาษาอังกฤษโดยใช้นิทานอีสป จำนวน 5 เรื่อง และแบบประเมินทักษะการอ่านเพื่อใช้ในการศึกษาค้นคว้า

**ขั้นที่ 2 ลงมือปฏิบัติตามแผน (Action)**

เป็นขั้นตอนที่ลงมือกระทำ โดยปฏิบัติตามวิธีการ และระยะเวลาที่กำหนดไว้ พร้อมทั้งเก็บรวบรวมข้อมูล โดยวิธีการเป็นดังนี้

1. ทดสอบก่อนฝึก (Pre-test) ด้วยแบบทดสอบการอ่าน

2. ฝึกการอ่านภาษาอังกฤษโดยใช้นิทานอีสป

3. ทดสอบหลังฝึกด้วยแบบทดสอบการอ่านหลังฝึก

**ขั้นที่ 3 สังเกตการปฏิบัติ (Observation)**

ขั้นนี้เป็นการใช้เทคนิคการเก็บรวบรวมข้อมูล ได้แก่ แบบประเมินทักษะการอ่าน

**ขั้นที่ 4 สะท้อนผลการปฏิบัติ (Reflection)**

ในขั้นนี้เป็นการนำข้อมูลที่ได้จากเทคนิคการเก็บรวบรวมข้อมูล ได้แก่ แบบประเมินทักษะการอ่าน   
มาวิเคราะห์ วิจารณ์ โดยผู้วิจัย เพื่อให้ได้ข้อคิด ข้อเสนอแนะและแนวทางแก้ปัญหาในเรื่องรูปแบบการจัดการเรียนรู้ในการส่งเสริมทักษะการอ่านภาษาอังกฤษโดยใช้นิทานอีสป ของนักเรียนชั้นมัธยมศึกษาปีที่ 1 ไปใช้ในวงจรต่อไป

**6. เครื่องมือที่ใช้ในงานวิจัย (Tools)**

**เครื่องมือที่ใช้ในงานวิจัย**

1. แบบทดสอบการอ่านก่อนและหลังฝึก

2. แบบฝึกส่งเสริมการอ่านภาษาอังกฤษโดยใช้นิทานอีสป จำนวน 5 เรื่อง

**เครื่องมือที่ใช้ในการรวบรวมข้อมูล**

1. แบบประเมินทักษะการอ่าน เป็นแบบประเมินทักษะการอ่านออกเสียงภาษาอังกฤษของนักเรียน   
โดยครูเป็นผู้ประเมินและบันทึก

**7. การเก็บรวบรวมข้อมูล (Data collection)**

การดำเนินการเก็บรวบรวมข้อมูลในครั้งนี้ ผู้วิจัยได้ทำการศึกษาค้นคว้าและเก็บข้อมูล นักเรียนชั้นมัธยมศึกษาปีที่ 1 ที่กำลังเรียน ปีการศึกษา 2562 ภาคเรียนที่ 2 ใช้เวลาพักกลางวัน วันละ 30 นาที ในการเก็บรวบรวมข้อมูลทั้งสิ้น 7 สัปดาห์ โดยดำเนินการตามขั้นตอน ดังนี้

1. สัปดาห์ที่ 1 นักเรียนทดสอบก่อนฝึก (Pre-test) ด้วยแบบทดสอบการอ่านโดยใช้นิทานอีสป เรื่อง The Rabbit and The Turtle

2. สัปดาห์ที่ 2 นักเรียนฝึกอ่านออกเสียงนิทานอีสป เรื่อง The Dog and His Reflections

3. สัปดาห์ที่ 3 นักเรียนฝึกอ่านออกเสียงนิทานอีสป เรื่อง The Fox and the Grapes

4. สัปดาห์ที่ 4 นักเรียนฝึกอ่านออกเสียงนิทานอีสป เรื่อง The Ass in the Lion’s Skin

5. สัปดาห์ที่ 5 นักเรียนฝึกอ่านออกเสียงนิทานอีสป เรื่อง The Lion and the Gnat

6. สัปดาห์ที่ 6 นักเรียนฝึกอ่านออกเสียงนิทานอีสป เรื่อง The Frog and the

7. สัปดาห์ที่ 7 นักเรียนทดสอบหลังฝึก (Post-test) ด้วยแบบทดสอบการอ่านโดยใช้นิทานอีสป เรื่อง The Rabbit and The Turtle ครูประเมินการอ่านออกเสียงของนักเรียน

8. สังเกตพฤติกรรมของนักเรียนในขณะปฏิบัติกิจกรรม และประเมินทักษะการอ่านทุกครั้ง เพื่อนำข้อมูลไปใช้ในการปรับปรุงการส่งเสริมทักษะการอ่านภาษาอังกฤษโดยใช้นิทานอีสปครั้งต่อไป

**8. การวิเคราะห์ข้อมูล (Data analysis)**

การวิเคราะห์ข้อมูล ผู้วิจัยได้แบ่งการวิเคราะห์ข้อมูลออกเป็น 2 แบบ คือ การวิเคราะห์ข้อมูลเชิงคุณภาพ และการวิเคราะห์ข้อมูลเชิงปริมาณ

1. การวิเคราะห์ข้อมูลเชิงคุณภาพ ผู้วิจัยได้นำข้อมูลที่ได้จากการประเมินทักษะการอ่านของนักเรียน  
มาวิเคราะห์ เพื่อประเมินสภาพที่เกิดขึ้นว่าปฏิบัติได้ดีหรือเหมาะสมเพียงใด มีปัญหาหรืออุปสรรคอย่างไร ซึ่งจะเป็นแนวทางในการจัดการเรียนการสอนให้มีประสิทธิภาพยิ่งขึ้น และข้อมูลที่ผู้วิจัยได้จากการเก็บรวบรวมข้อมูลในครั้งนี้ ผู้วิจัยได้นำมาวิเคราะห์ข้อมูลและเขียนสรุปบรรยายตามขั้นตอนรูปแบบของการวิจัยเชิงปฏิบัติการในชั้นเรียน

2. การวิเคราะห์ข้อมูลเชิงปริมาณ ผู้วิจัยได้ทำการวัดทักษะการอ่านออกเสียงภาษาอังกฤษโดยใช้นิทานอีสป โดยใช้แบบประเมินทักษะการอ่านภาษาอังกฤษของนักเรียนในขณะฝึกทักษะ แล้วนำผลการประเมินทักษะการอ่านภาษาอังกฤษก่อนฝึกมาเปรียบเทียบกับผลการประเมินทักษะการอ่านภาษาอังกฤษหลังฝึก เพื่อจะได้เปรียบเกณฑ์ประเมินผล

**9. ผลการวิจัย (Result)**

จากการวิจัยครั้งนี้ มีวัตถุประสงค์เพื่อเปรียบเทียบความสามารถด้านทักษะการอ่านภาษาอังกฤษของนักเรียนก่อนและหลังฝึกโดยใช้นิทานอีสป ของนักเรียนชั้นมัธยมศึกษาปีที่ 1 โดยนำผลการวิจัยมาเก็บเป็นข้อมูล เพื่อหาสาเหตุและนำไปแก้ไขปัญหาในการจัดการเรียนการสอน โดยกลุ่มตัวอย่างเป็นนักเรียนชั้นมัธยมศึกษาปีที่ 1 ภาคเรียนที่ 2 ปีการศึกษา 2562 จำนวน 10 คน ซึ่งได้มาโดยการสุ่มแบบเจาะจง สามารถวิเคราะห์ผลได้ดังนี้

**ตาราง 1 แบบประเมินทักษะการอ่านภาษาอังกฤษก่อนฝึกของนักเรียนกลุ่มตัวอย่าง**

|  |  |  |  |  |  |  |  |
| --- | --- | --- | --- | --- | --- | --- | --- |
| ลำดับที่ | รายการประเมิน | | | | | | ผลการประเมิน |
| การอ่านคำศัพท์ (3) | การอ่านออกเสียงเน้นหนักในประโยค (3) | การแบ่งวรรคตอนในประโยค(3) | การอ่านออกเสียงเนื้อเรื่อง (3) | น้ำเสียงในการอ่าน (3) | รวมคะแนน (15) |
| 1. | 1 | 1 | 1 | 1 | 1 | 5 | พอใช้ |
| 2. | 1 | 1 | 1 | 1 | 2 | 6 | พอใช้ |
| 3. | 2 | 2 | 1 | 2 | 2 | 9 | ปานกลาง |
| 4. | 1 | 2 | 1 | 1 | 1 | 6 | พอใช้ |
| 5. | 2 | 2 | 2 | 2 | 1 | 9 | ปานกลาง |
| 6. | 2 | 1 | 1 | 1 | 1 | 6 | พอใช้ |
| 7. | 1 | 1 | 1 | 1 | 1 | 5 | พอใช้ |
| 8. | 1 | 1 | 2 | 1 | 1 | 6 | พอใช้ |
| 9. | 2 | 2 | 2 | 1 | 1 | 8 | พอใช้ |
| 10. | 1 | 1 | 1 | 1 | 1 | 5 | พอใช้ |

เกณฑ์การประเมิน

คะแนนระหว่าง 12 – 15 หมายถึง ดี

คะแนนระหว่าง 9 – 11 หมายถึง ปานกลาง

คะแนนระหว่าง 1 – 8 หมายถึง พอใช้

จากตาราง 1 พบว่า ผลจากการประเมินด้านทักษะการอ่านภาษาอังกฤษก่อนฝึกของนักเรียน จะเห็นว่านักเรียนส่วนมากมีทักษะการอ่านอยู่ในเกณฑ์พอใช้ นักเรียนสามารถอ่านคำศัพท์ได้บ้าง แต่ช้ากว่าปกติและอ่าน  
ไม่คล่อง การเน้นเสียงสูงต่ำในประโยคไม่ถูกต้องเป็นส่วนมาก การแบ่งวรรคตอนในประโยค สามารถแบ่งวรรคตอนได้บ้าง น้ำเสียงในการอ่านอยู่ในเกณฑ์พอใช้ ตัวอย่างเช่น นักเรียนคนที่ 1 อ่านออกเสียงได้เป็นส่วนน้อย และอ่านไม่คล่อง อ่านเน้นเสียงสูงต่ำในประโยคไม่ถูกต้อง แบ่งวรรคตอนในประโยคไม่ถูกต้อง และใช้น้ำเสียงในการอ่านอยู่ในเกณฑ์ปรับปรุง และนักเรียนคนที่ 2 อ่านออกเสียงช้ากว่าปกติ และอ่านไม่คล่อง อ่านเน้นเสียงสูงต่ำในประโยคไม่ถูกต้อง แบ่งวรรคตอนในประโยคไม่ถูกต้อง และใช้น้ำเสียงในการอ่านอยู่ในเกณฑ์พอใช้ เป็นต้น

จากการทดสอบหลังฝึกด้วยแบบทดสอบการอ่าน ผลการประเมินเป็นดังต่อไปนี้

**ตาราง 2 แบบประเมินทักษะการอ่านภาษาอังกฤษหลังฝึกของนักเรียนกลุ่มตัวอย่าง**

|  |  |  |  |  |  |  |  |
| --- | --- | --- | --- | --- | --- | --- | --- |
| ลำดับที่ | รายการประเมิน | | | | | | ผลการประเมิน |
| การอ่านคำศัพท์ (3) | การอ่านออกเสียงเน้นหนักในประโยค (3) | การแบ่งวรรคตอนในประโยค(3) | การอ่านออกเสียงเนื้อเรื่อง (3) | น้ำเสียงในการอ่าน (3) | รวมคะแนน (15) |
| 1. | 2 | 2 | 2 | 2 | 1 | 9 | ปานกลาง |
| 2. | 3 | 2 | 2 | 2 | 2 | 11 | ปานกลาง |
| 3. | 3 | 3 | 2 | 2 | 3 | 13 | ดี |
| 4. | 2 | 3 | 2 | 2 | 2 | 11 | ปานกลาง |
| 5. | 3 | 2 | 3 | 3 | 3 | 14 | ดี |
| 6. | 2 | 2 | 2 | 2 | 2 | 10 | ปานกลาง |
| 7. | 2 | 2 | 1 | 2 | 2 | 9 | ปานกลาง |
| 8. | 2 | 2 | 2 | 2 | 3 | 11 | ปานกลาง |
| 9. | 3 | 3 | 2 | 2 | 2 | 12 | ดี |
| 10. | 2 | 2 | 2 | 2 | 2 | 10 | ปานกลาง |

เกณฑ์การประเมิน

คะแนนระหว่าง 12 – 15 หมายถึง ดี

คะแนนระหว่าง 9 – 11 หมายถึง ปานกลาง

คะแนนระหว่าง 1 – 8 หมายถึง พอใช้

เมื่อนำผลการทดสอบก่อนฝึกและหลังฝึกมาเปรียบเทียบกันพบว่านักเรียนทุกคนมีผลการเรียนเฉลี่ยสูงขึ้น ดังแสดงในตารางเปรียบเทียบผลสัมฤทธิ์ทางการเรียนก่อนฝึกและหลังฝึก ตัวอย่างเช่น นักเรียนคนที่ 1 ก่อนฝึก อ่านออกเสียงได้เป็นส่วนน้อย และอ่านไม่คล่อง อ่านเน้นเสียงสูงต่ำในประโยคไม่ถูกต้อง แบ่งวรรคตอนในประโยคไม่ถูกต้อง และใช้น้ำเสียงในการอ่านอยู่ในเกณฑ์ปรับปรุง หลังการฝึก พบว่า นักเรียนอ่านออกเสียงได้มากขึ้น และอ่านได้คล่องขึ้น อ่านเน้นเสียงสูงต่ำในประโยคถูกต้องเป็นส่วนมาก แบ่งวรรคตอนในประโยคถูกต้อง แต่การใช้น้ำเสียงในการอ่านยังอยู่ในเกณฑ์ปรับปรุง และนักเรียนคนที่ 2 อ่านออกเสียงช้ากว่าปกติ และอ่านไม่คล่อง อ่านเน้นเสียงสูงต่ำในประโยคไม่ถูกต้อง แบ่งวรรคตอนในประโยคไม่ถูกต้อง และใช้น้ำเสียงในการอ่านอยู่ในเกณฑ์พอใช้ หลังการฝึก พบว่า นักเรียนอ่านออกเสียงได้ดีขึ้นมาก และอ่านได้คล่อง อ่านเน้นเสียงสูงต่ำในประโยคได้ถูกต้อง แบ่งวรรคตอนในประโยคถูกต้อง และใช้น้ำเสียงในการอ่านอยู่ในเกณฑ์พอใช้ เป็นต้น

**ตาราง 3 เปรียบเทียบผลสัมฤทธิ์ทางการเรียนก่อนฝึกและหลังฝึก**

|  |  |  |  |  |
| --- | --- | --- | --- | --- |
| ลำดับที่ | ผลสัมฤทธิ์ทางการเรียน | | | ผลการประเมิน |
| คะแนนก่อนฝึก | คะแนนหลังฝึก | ผลต่างคะแนน |
| 1. | 5 | 9 | 4 | ปานกลาง |
| 2. | 6 | 11 | 5 | ปานกลาง |
| 3. | 9 | 13 | 4 | ดี |
| 4. | 6 | 11 | 5 | ปานกลาง |
| 5. | 9 | 14 | 5 | ดี |
| 6. | 6 | 10 | 4 | ปานกลาง |
| 7. | 5 | 9 | 4 | ปานกลาง |
| 8. | 6 | 11 | 5 | ปานกลาง |
| 9. | 8 | 12 | 4 | ดี |
| 10. | 5 | 10 | 5 | ปานกลาง |

เกณฑ์การประเมิน

คะแนนระหว่าง 12 – 15 หมายถึง ดี

คะแนนระหว่าง 9 – 11 หมายถึง ปานกลาง

คะแนนระหว่าง 1 – 8 หมายถึง พอใช้

จากตาราง 3 พบว่า ผลจากการประเมินทักษะด้านการอ่านภาษาอังกฤษของนักเรียนหลังฝึก เห็นได้ว่านักเรียนส่วนมากมีทักษะการอ่านอยู่ในเกณฑ์ปานกลางถึงดี โดยนักเรียนมีพัฒนาการในการอ่านคำศัพท์มากขึ้น การอ่านประโยคส่วนมากอ่านได้ดี มีการเน้นเสียงหนักเบาในประโยค น้ำเสียงในการอ่านอยู่ในเกณฑ์ปานกลาง

**10. อภิปรายผลการวิจัย (Discussion)**

จากผลการวิจัย พบว่า ปัญหาที่พบคือ การออกเสียงอักษรผสม “th” และ “sh” การออกเสียงสูงต่ำ  
ในประโยค ซึ่งปัญหาเหล่านี้ได้ถูกแก้ไขไปเรื่อย ๆ สรุปได้ว่า การส่งเสริมทักษะการอ่านภาษาอังกฤษ โดยใช้นิทานอีสป ทำให้นักเรียนมีการพัฒนาด้านทักษะการอ่านดีขึ้นเรื่อย ๆ มีความกล้าและมีความมั่นใจในการอ่าน นอกจากนี้ยังทำให้ผลสัมฤทธิ์ทางการเรียนของนักเรียนสูงขึ้น ทั้งนี้เป็นผลมาจากการใช้กระบวนการวิจัยเชิงปฏิบัติการและใช้นิทานอีสปในการจัดกิจกรรมส่งเสริมทักษะการอ่าน กระบวนการวิจัยเชิงปฏิบัติการ เป็นกระบวนการที่มีความยืดหยุ่น สามารถปรับวิธีหลาย ๆ วิธีเพื่อแก้ปัญหาที่เกิดขึ้นในขณะจัดกิจกรรม เครื่องมือหรือเทคนิคในการรวบรวมข้อมูลก็สามารถปรับเปลี่ยนได้ในแต่ละครั้ง ส่วนนิทานอีสปเป็นสื่อที่สามารถพัฒนาทักษะการอ่านได้เป็นอย่างดี เพราะมีสีสันสวยงาม ดึงดูดความสนใจของนักเรียนได้เป็นอย่างดี ทำให้นักเรียนสามารถจดจำได้ดี มีความกระตือรือร้นในการเรียนและเกิดความสนุกสนานในการเรียนมากขึ้น

**11. ข้อเสนอแนะ (Suggestion)**

นิทานที่นำมาใช้ควรเป็นเรื่องที่ง่ายๆ มีภาพประกอบสวยงามและควรเป็นเรื่องที่นักเรียนไม่เคยได้ยินมาก่อน เพราะจะทำให้นักเรียนสนใจในนิทานมากขึ้น

**12. อ้างอิง**

การศึกษาหลักสูตรแกนกลางการศึกษาขั้นพื้นฐาน พุทธศักราช 2551.2551 (ออนไลน์) สืบค้นจาก   
 http://www.psc.ac.th/docs/laws/education\_core2551.pdf. 28 มิถุนายน 2563

กระทรวงศึกษาธิการ. (2557). แนวปฏิบัติตามประกาศกระทรวงศึกษาธิการ เรื่องนโยบายการปฎิรูปการเรียนการ   
 สอนภาษาอังกฤษ. Retrieved from [http://www.spm38.go.th/home/index.php/dispatch/373-  
 2053.html](http://www.spm38.go.th/home/index.php/dispatch/373-%20%20%20%20%20%20%20%20%20%20%20%202053.html). 28 มิถุนายน 2563

กระทรวงศึกษาธิการ. (2559). การเตรียมความพร้อมปรับชั่วโมงเรียนภาษาอังกฤษเป็น 5 ชม.ต่อสัปดาห์.   
 Retrieved from [http://www.moe.go.th/moe/th/news/detail.php?NewsID=45544&Key   
 =news\_Teerakiat](http://www.moe.go.th/moe/th/news/detail.php?NewsID=45544&Key%20%20%20%20%20%20%20%20%20%20%20%20%20=news_Teerakiat). 28 มิถุนายน 2563

บำรุง โตรัตน์. (2547). **วิธีสอนภาษาอังกฤษเป็นภาษาต่างประเทศ.** นครปฐม: คณะศึกษาศาสตร์ มหาวิทยาลัย  
 ศิลปากร พระราชวังสนามจันทร์.

อุษา มะหะหมัด. “ การพัฒนาแบบฝึกเสริมทักษะการอ่านเพื่อความเข้าใจจากนิทานพื้นบ้านไทยสาหรับนักเรียน  
 ชั้นประถมศึกษาปีที่ 6 โรงเรียนวัดโพธิ์ จังหวัดนครปฐม” ปริญญาศึกษาศาสตร์ มหาบัณฑิต สาขาวิชา  
 การสอนภาษาอังกฤษในฐานะภาษาต่างประเทศ มหาวิทยาลัยศิลปากร, 2548.

**เกณฑ์การให้คะแนนทักษะการอ่าน**

|  |  |  |  |
| --- | --- | --- | --- |
| **สิ่งที่ต้องการวัด** | **ปรับปรุง (1)** | **พอใช้ (2)** | **ดี (3)** |
| **1. การอ่านคำศัพท์** | อ่านผิดพลาดบ่อย | อ่านได้ถูกต้อง แต่มีจุดผิดพลาดพอสมควร | อ่านได้ถูกต้อง ครบถ้วน |
| **2. การอ่านออกเสียงเน้นหนักในประโยค** | อ่านเสียงเบา ไม่ชัดถ้อยชัดคำ | อ่านเสียงดัง แต่ไม่ชัดถ้อยชัดคำ | อ่านเสียงดัง ชัดถ้อยชัดคำทุกคำ |
| **3. การแบ่งวรรคตอน ในประโยค** | เว้นวรรคตอนในการอ่านไม่เหมาะสม | เว้นวรรคตอนในการอ่านได้พอใช้ | เว้นวรรคตอนในการอ่านได้ถูกต้อง เหมาะสม |
| **4. การอ่านออกเสียง เนื้อเรื่อง** | อ่านเป็นคำ ๆ และหยุดเป็นช่วง ๆ ไม่ต่อเนื่อง | อ่านตะกุกตะกักบ้าง | อ่านต่อเนื่อง ไม่ติดขัด  อย่างสม่ำเสมอ |
| **5. น้ำเสียงในการอ่าน** | ใช้น้ำเสียงในการอ่าน ไม่เหมาะสมกับข้อความ ที่อ่าน | ใช้น้ำเสียงในการอ่านเหมาะสมกับข้อความ ที่อ่านพอใช้ | ใช้น้ำเสียงและท่วงทำนองในการอ่านเหมาะสมกับข้อความที่อ่าน |

เกณฑ์การประเมิน


คะแนนระหว่าง 12 – 15 หมายถึง ดี

คะแนนระหว่าง 9 – 11 หมายถึง ปานกลาง

คะแนนระหว่าง 1 – 8 หมายถึง พอใช้

**แบบประเมินทักษะการอ่าน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **ชื่อ - นามสกุล** | **การอ่านคำศัพท์** | **การอ่านออกเสียงเน้นหนักในประโยค** | **การแบ่งวรรคตอนในประโยค** | **การอ่านออกเสียงเนื้อเรื่อง** | **น้ำเสียงในการอ่าน** | **คะแนนรวม** | **หมายเหตุ** |
| **3** | **3** | **3** | **3** | **3** | **15** |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |
| 4. |  |  |  |  |  |  |  |  |
| 5. |  |  |  |  |  |  |  |  |
| 6. |  |  |  |  |  |  |  |  |
| 7. |  |  |  |  |  |  |  |  |
| 8. |  |  |  |  |  |  |  |  |
| 9. |  |  |  |  |  |  |  |  |
| 10. |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |


**แบบทดสอบการอ่านก่อนและหลังฝึก**

**The Rabbit and the Turtle**



One day a rabbit was boasting about how fast he could run.   
He was laughing at the turtle for being so slow. Much to the rabbit's surprise, the turtle challenged him to a race. The rabbit thought this was a good joke and accepted the challenge. The fox was to be the umpire of the race. As the race began, the rabbit raced way ahead of the turtle, just like everyone thought. The rabbit got to the halfway point and could not see the turtle anywhere. He was hot and tired and decided to stop and take   
a short nap. Even if the turtle passed him, he would be able to race to the finish line ahead of him. All this time the turtle kept walking step by step by step. He never quit no matter how hot or tired he got. He just kept going. However, the rabbit slept longer than he had thought and woke up. He could not see the turtle anywhere! He went at full-speed to the finish line but found the turtle there waiting for him.

ที่มา : <http://www.johnmh.com/advreadings/rabbitturtle.htm>

**แบบฝึกชุดที่ 1**


**The Dog and His Reflection**



A dog was walking home with his dinner, a large slab of meat, in his mouth. On his way home, he walked by a river. Looking in the river, he saw another dog with a handsome chunk of meat in his mouth.

     "I want that meat, too," thought the dog, and he snapped at the dog to grab his meat which caused him to drop his dinner in the river.

ที่มา : <http://www.storyit.com/Classics/Stories/dogreflect.htm>


**แบบฝึกชุดที่ 2**

**The Fox and the Grapes**


****

One hot summer's day a hungry Fox saw some clusters of ripe grapes hanging from a vine. But the vine on which the grapes hung was too high for him to reach.  
 Drawing back a few steps, he took a running leap at it, but he missed the bunch. Again and again he tried, but in vain. At last, he had to give it up, and walked away with his nose in the air, saying, "They must be sour."

ที่มา : <http://www.kids-pages.com/folders/stories/Aesops_Fables/page8.htm>


**แบบฝึกชุดที่ 3**

**The Ass in the Lion's Skin**



One day, an Ass found a Lion's skin left in the forest by a hunter, and wishing to amuse himself and to feel powerful, put it on, scaring all the animals he met on his way. He was very proud of himself and felt like a real king. But in his delight, he opened his mouth and brayed in triumph.  
 The moment he heard the Ass’s voice, a Fox who was running frightened as well, stopped suddenly and began to laugh. Approaching the Ass, he exclaimed:  
“You could have fooled me, too, had I not heard your bray.”

ที่มา : <http://www.kids-pages.com/folders/stories/Aesops_Fables/page2.htm>


**แบบฝึกชุดที่ 4**

## The Lion and the Gnat


## 

## A lion was very angry with a gnat that kept flying and buzzing around his head. The gnat would not quit bothering the lion. “Do you think that you, the great king of all the animals, can make me scared?” the gnat said to the poor lion. The lion just kept trying to hit the gnat with his big paw. All he did was scratch himself with his great claws. The gnat laughed and flew between the big paws and stung the lion on the nose. He then buzzed away laughing at how he had stung the great lion. However, he was so busy thinking of how he would boast that he did not see the spider web. He got stuck in the web of a little spider and that was the end of him.

ที่มา : <http://www.johnmh.com/advreadings/liongnat.htm>

**แบบฝึกชุดที่ 5**

**The Frog and the Ox**

****

Many years ago there was a magnificent ox. One day, when he was taking an afternoon walk, a poorly dressed and unimportant looking frog saw him. The frog felt envy toward the beautiful, strong ox. But the frog yelled to his friends, "Look at this ox! But he is no better than I am, if I tried." The frog swelled up to twice his normal size. "Am I the size of this big ox now?" he asked his frog friends. "You will have to be much bigger to be his size," they said. The frog swelled up even bigger. "How about now?" he asked his friends. "No, but you better not swell up more or you will kill yourself," they warned.  
 But the frog wanted to be as big as the ox and puffed, and puffed. He never got as big as the ox because he burst first.

ที่มา :<http://www.johnmh.com/advreadings/frogox.htm>